Канкурэнцыя за тыя ж рэсурсы з’яўляецца адным з патэнцыйных механізмаў, дзякуючы якому чужародныя інвазійныя віды могуць уздзейнічаць на абарыгенныя. Аднак даказаць гэта цяжка з-за таго, што акрамя інвазійных відаў, на змену паводзін мясцовых відаў аказваюць уплыў шматлікія змены ў навакольным асяроддзі. Асабліва заўважна гэта ва ўмовах жыцця ў гарадах, дзе яно значна адрозніваецца фрагментацыяй даступных біятопаў і часта іх дэградаваным або змененым станам ад жыцця ў прыродных экасістэмах.